Ένωση για την Πατρίδα και τον Λαό

Η Ένωση για την Πατρίδα και τον Λαό (Ε.ΠΑ.Λ.) ήταν ελληνικό πολιτικό κόμμα που ιδρύθηκε από τον βουλευτή Βύρωνα Πολύδωρα, τον Φεβρουάριο του 2014.

Ιστορικό
Η Ένωση για την Πατρίδα και τον Λαό ιδρύθηκε από τον πρώην πρόεδρο της Βουλής των Ελλήνων και ανεξάρτητο βουλευτή Βύρωνα Πολύδωρα, τους ανεξάρτητους βουλευτές Γιάννη Κουράκο και Νίκο Σταυρογιάννη, και με τη συμμετοχή της Νέας Μεταρρυθμιστικής Ριζοσπαστικής Ανασυγκρότησης του Χρήστου Ζώη, στις 5 Φεβρουαρίου 2014.Και το όνομα αυτού: "Ένωση για την Πατρίδα και τον Λαό", το νέο κόμμα του Πολύδωρα - Ζώη Η επίσημη παρουσίαση του κόμματος έγινε την επόμενη ημέρα, κατά την οποία παρουσίασε τα βασικά προτάγματα και τις προτεραιότητες του πολιτικού φορέα."Ένωση για την Πατρίδα και τον Λαό", το νέο κόμμα των Πολύδωρα - Ζώη

Στις 6 Μαρτίου 2014, ο πρόεδρος του Χριστιανοδημοκρατικού Κόμματος Ελλάδος και ανεξάρτητος βουλευτής Νίκος Νικολόπουλος, ανακοίνωσε την προσχώρησή του στην Ένωση για την Πατρίδα και τον Λαό.Συμπόρευση Νικολόπουλου με «Ενωση για την Πατρίδα και τον Λαό»

Στις 14 Απριλίου 2014, ανακοινώθηκε σε κοινή συνέντευξη τύπου η συνεργασία της Ένωσης για την Πατρίδα και τον Λαό με τον Παναγιώτη Ψωμιάδη και το Πατριωτικό Δίκτυο Αφύπνισης το οποίο είχε ιδρύσει λίγες ημέρες πριν.  Ο Παναγιώτης Ψωμιάδης θα συμμετείχε στο ψηφοδέλτιο του κόμματος.Ψωμιάδης στο ψηφοδέλτιο Πολύδωρα- Ζώη!

Στις ευρωεκλογές ο συνασπισμός κατάφερε να συγκεντρώσει μόλις το 1,04% της λαϊκής ψήφου, και δεν εξέλεξε ευρωβουλευτή. Πρώτος σε σταυρούς αναδείχθηκε ο Παναγιώτης Ψωμιάδης.

Τον Ιούνιο του 2014, ο Νίκος Νικολόπουλος και το Χριστιανοδημοκρατικό Κόμμα Ελλάδος αποχώρησε από την Ένωση για την Πατρίδα κι τον Λαό, προκειμένου να προσχωρήσει στους Ανεξάρτητους Έλληνες.

Στις 26 Αυγούστου 2014 ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.

Το Πατριωτικό Δίκτυο Αφύπνισης και η Νέα Μεταρρυθμιστική Ριζοσπαστική Ανασυγκρότηση αποφάσισαν αυτόνομη πορεία.Μοναχικός καβαλάρης, ο Παναγιώτης ΨωμιάδηςΑυτόνομα με την «Πατρίδα» συνεχίζει ο Π. Ψωμιάδης

Αποτελέσματα εκλογών
Βουλή των Ελλήνων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 ΙΙ Βύρων Πολύδωρας δε συμμετείχε δε συμμετείχε  Συμμετοχή στην Κ.Ο. Α.ΔΗ.Β.

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Βύρων Πολύδωρας 59.482 1,04%  11η -

Παραπομπές

Εξωτερικοί σύνδεσμοι
Επίσημη Ιστοσελίδα

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα